als_Latn dik_Latn sag_Latn
Maqedonia është tronditur mbrëmë nga dy shpërthime në Tetovë dhe Kumanovë. Fatmirësisht nga ngjarjet nuk janë shënuar të lënduar, por vetëm dëme materiale. Në Kumanovë, rreth orës 22, persona të panjohur kanë kryer shpërthimin në afërsi të stacionit policor të qytetit. Mediat në shtetin fqinj raportojnë se bëhet fjalë për eksploziv që ishte vendosur në një kanalizim në rrugën në pjesën e poshtme të stacionit policor, afër shkollës fillore “11 Tetori”. Nga ngjarja është dëmtuar vetëm një automjet. Ndërsa, në Tetovë, autoritetet njoftuan se shpërthimi ndodhi jashtë stacionit policor, por nuk dhanë hollësi të tjera. Eksplozioni nuk ka shkaktuar as lëndime në njerëz dhe as dëme materiale. Ngjarjet në fjalë kanë shtuar masat e sigurisë në këto qytete. Ndërsa ekipet policore si dhe ato kundër terrorizmit kanë nisur hetimet për zbardhjen e situatave. Nuk dihen shkaqet e këtyre ngjarjeve, por ato ndodhin në kohën kur janë shënuar një sërë incidentesh me sfond etnik, që mund të çojnë edhe në përkeqësimin e situatës.
als_Latn